Köielkõndija (film)

"Köielkõndija" (Man on Wire) on 2008. aastal valminud dokumentaalfilm, mille režissöör on James Marsh. 

Film on kroonika Philippe Petit' 1974. aastal toimunud köielkõnnist Maailma Kaubanduskeskuse tornitippude vahel New Yorgis. Film põhineb Philippe Petit' romaanil "To Reach the Clouds", mis ilmus pehmes köites pealkirjaga "Köielkõndija". Filmi pealkiri ("Man on Wire") on pärit politseiraportist, mille alusel Petit vahistati pärast tunnipikkust etteastet. Film on kujundatud nagu röövi kavandamise lugu, näidates haruldasi salvestisi ürituse ettevalmistusest ja fotosid köielkõnnist koos rekonstruktsioonidega toimunust ning osalejate intervjuudega tänapäeval.

"Köielkõndija" võitis 2008. aastal Sundance'i filmifestivali võistlusprogrammis2008 SUNDANCE FILM FESTIVAL ANNOUNCES FILMS IN COMPETITION maailmakino dokumentaalfilmi Grand Jury auhinna ja publiku lemmiku auhinna. Complex Pop Culture 2009. aastal võitis film BAFTA auhinna väljapaistva Briti filmi eest, sõltumatu filmi auhinna (Film Independent's Spirit Awards) ja parima dokumentaalfilmi Oscari.

 Filmi tegemine 

Pärast esimest kohtumist Philippe Petit'ga otsustas filmiprodutsent Simon Chinn saada õigused tema raamatu järgi filmi tegemiseks. Pärast kuid kestnud läbirääkimisi nõustus Petit tingimusel, et ta võib filmi tootmises ise aktiivselt osaleda. Režissöör James March on öelnud 2008. aastal antud intervjuus, et lugu äratas tema tähelepanu osaliselt seetõttu, et jättis mulje röövi kavandamise ja läbiviimise loost. Üks Petit' kaastöölistest, Jean Francois, ütles hiljem, et see tegu võis küll olla ebaseaduslik, aga ei olnud pahatahtlik ega alatu. Magnolia pictures

Marsh lisas veel, et New Yorgi elanikuna nägi ta pärast 11. septembri terrorirünnakuid seda filmi nagu kingitust oma linnale. Ta väljendas lootust, et inimeste jaoks seostuvad Maailma Kaubanduskeskuse tornid nüüd alati Philippe Petit' ja tema etendusega. Zoom in Online Vastates küsimusele, miks ei ole filmis mainitud tornide hävimist 2001. aasta rünnakutes, ütles Marsh, et Philippe Petit' tegu oli nii uskumatult ilus, et oleks ebaõiglane ja vale rikkuda seda lugu nimetades, arutades või ette kujutades tornide hävitamist. BBC News

 Vastuvõtt 

„Köielkõndija“ võitis Full Frame Documentary filmifestivalil žürii eriauhinna ja publiku auhinna moviefone, Los Angelese filmifestivalil publiku auhinna, Edinburghi rahvusvahelisel filmifestivalil publiku auhinna ning žürii ja publiku auhinna Sundance'i filmifestivalil. documentary.org 2009. aasta veebruaris võitis film BAFTA auhinna väljapaistva Briti filmi eest BAFTA FILM, parima dokumentaalfilmi auhinna Austraalia filmikriitikute assotsiatsioonilt ja parima dokumentaalfilmi Oscari. Oscars

Filmiarvustuste koondsaidil "Rotten Tomatoes" on 151 arvustust 100% positiivsed. Film saavutas „kuldse tomati“ 2008. aasta parima dokumentaalfilmi eest. Rotten Tomatoes Paljude filmikriitikute arvates kuulub film 2008. aasta kümne parima filmi hulka. Metacritic

  Filmimuusika 

Suur osa „Köielkõndija“ muusikast on pärit 2006. aasta albumilt „The Composer's Cut Series Vol. II: Nyman/Greenway Revisited". Internet Movie Database See on kollektsioon Michael Nymani helitöödest, mis on kirjutatud Briti režissööri Philip Greenaway filmidele. MNRecords

Nymani muusika kasutamine oli Philippe Petit' idee, kellele meeldis muusika saatel köielkõndi harjutada. Ta on öelnud, et Nymani muusika aitab publikul köielkõndija maailmast aru saada ja sellesse süüvida. Nyman oli uhke, et sai olla osaline Briti filmi edus.  Music Sales Classical

 Viited 

 Välislingid 
Filmi koduleht
allmovie
Internet Movie Database
IGN
Rotten Tomatoes
All Documentaries

Kategooria:Suurbritannia filmid
Kategooria:Ameerika Ühendriikide filmid
Kategooria:2008. aasta filmid